कुछ कपल्स में काम के बढ़ते बोझ, बीमारी, पारिवारिक उलझनों व परेशानियों, आपसी रिश्तों में तनाव के कारण सेक्स के प्रति रुचि कम होने लगती है. सेक्सोलॉजिस्ट का मानना है कि कई बार तो चीज़ों के बदलने और स्थितियों में सुधार होने के बाद भी पार्टनर्स सेक्स के प्रति उदासीन रहते हैं. जो पार्टनर्स सेक्स के प्रति उदासीन रहते हैं, वे यौन क्षमताओं के प्रति अपना आत्मविश्‍वास खो देते हैं और फिर दूसरे पार्टनर की भावनाओं व इच्छाओं को समझने की कोशिश नहीं करते. ऐसे उदासीन पार्टनर्स अपनी सेक्स डिज़ायर्स को भी छुपाने का प्रयास करते हैं. उन्हें लगता है कि रिश्ते में सेक्स की बजाय अन्य चीज़ें ज़्यादा महत्वपूर्ण हैं.